Coba jelasin Awal hidup dari Keith Richards dalam bahasa melayu dong

Richards lahir pada 18 Disember 1943 di Hospital Livingston Dartford, Kent, England. Beliau merupakan anak tunggal kepada Doris Maud Lydia (née Dupree) dan Herbert William Richards; Herbert merupakan seorang pekerja kilang dan askar yang cedera sewaktu Serangan Normandy dalam Perang Dunia Kedua di mana ibu bapanya merupakan tokoh utama dalam Parti Buruh. Malah, nenek sebelah bapa Keith, Eliza menjadi Datuk Bandar Boro Walthamstow di London pada tahun 1941. Datuk sebelah ibu Keith iaitu Augustus Theodore "Gus" Dupree mengetuai sebuah kugiran besar jazz bernama Gus Dupree and his Boys, datuk tersebut yang memupuk minat Keith bermain gitar.

Keith mula berkenalan dengan Mick Jagger semasa mereka berdua bersekolah di Wentworth Primary School, malah Keith sendiri berjiranan dengan Mick sehingga keluarga Keith berpindah dari Kent pada tahun 1954. Richards melanjutkan persekolahannya ke Dartford Technical High School for Boys dari 1955 sehingga 1959. Di sana, Keith pernah terlibat menyertai sebuah kumpulan koir sekolah sehingga suara beliau mula menyerak saat mencecah akil baligh dan beliau terpaksa meninggalkan kumpulan tersebut.

Keith bertemu semula dengan Mick sewaktu Mick berpergian mengahdiri kelasnya di London School of Economics,  bahkan juga mendapati mereka berdua mempunyai minat sama terhadap muzik terutamanya rhythm and blues.

Beliau berhenti dari pengajiannya di Kolej Seni Sidcup bagi lebih menumpukan kepada muzik, dan dia pun berpindah ke sebuah rumah flat dengan Mick dan Brian Jones.